Gruppen bidro med ulike typer illegal virksomhet frem til vinteren 1942, da den ble rullet opp av tysk etterretning. Flere av gruppens medlemmer ble arrestert, og den 1. april 1942 ble disse sendt til Tyskland som NN-fanger, hvor de ble stilt for retten tiltalt for henholdsvis motstandsarbeid, spionasje og våpenlagring. Fjorten medlemmer av Alvær-gruppen ble allerede den 16. oktober 1942 arkebusert i Berlin-Tegel. 17 andre medlemmer som slapp dødsstraff, fikk lange opphold på tukthus i konsentrasjonsleiren Sonnenburg, mens tre fikk mindre fengselsstraffer.